Φειδίας Παναγιώτου

Ο Φειδίας Παναγιώτου (Μένικο, Λευκωσία, 10 Απριλίου 2000), είναι Ελληνοκύπριος πολιτικός - ευρωβουλευτής κατά τις ευρωεκλογές του 2024 στην Κύπροhttps://cyprus-mail.com/2024/06/09/fidias-in-third-place-exit-polls-show/ και YouTuber.

 Βιογραφία 
Ο Φειδίας Παναγιώτου γεννήθηκε στις 10 Απριλίου 2000 στην κοινότητα Μένικο  της Επαρχίας Λευκωσίας στην Κύπρο. Ο πατέρας του, Κυπριανός, είναι ιερέας της Εκκλησίας της Κύπρου.  

Ξεκίνησε να αναρτά βίντεο στο YouTube το 2019. Τον Ιανουάριο του 2023, ανακοίνωσε στην κυπριακή τηλεόραση την πρόθεσή του να πάρει συνέντευξη από κάθε υποψήφιο των κυπριακών προεδρικών εκλογών, οι οποίες θα διεξάγονταν εκείνο το έτος. Κατόρθωσε να πάρει συνέντευξη  από 12 από τους 14 συνολικά υποψηφίους. Οι δύο που δεν αποδέχτηκαν την πρόσκλησή του ήταν ο Νίκος Χριστοδουλίδης και ο Ανδρέας Μαυρογιάννης, οι οποίοι κατέλαβαν την πρώτη και τη δεύτερη θέση αντίστοιχα στην εκλογική αναμέτρηση.

Έχει περίπου 2,7 εκατομμύρια ακολούθους στο κανάλι του στο Youtube (Ιανουάριος 2025)https://www.youtube.com/@fidiascyprus.

 Ενασχόληση με τα κοινά 
Τον Απρίλιο του 2024, ο Παναγιώτου ανακοίνωσε την υποψηφιότητά του στο Ευρωπαϊκό Κοινοβούλιο ως ανεξάρτητος υποψήφιος με στόχο να παρακινήσει τους νέους να ψηφίσουν. Ο ίδιος παραδέχθηκε ότι δεν είχε ψηφίσει ποτέ μέχρι τότε και ότι δε γνωρίζει πολλά σχετικά με την πολιτική και την Ευρώπη.

Κατόρθωσε να εκλεγεί συγκεντρώνοντας 71.330 ψήφους και ποσοστό 19,4% και κερδίζοντας τη μία από τις 6 έδρες της Κύπρου στο Ευρωκοινοβούλιο.

Στις 8 Μαΐου 2025, ο Παναγιώτου ήταν ένας από τους τρεις ευρωβουλευτές που καταψήφισαν πρόταση ψηφίσματος που ζητούσε την επιστροφή των παιδιών που απήγαγε η Ρωσία κατά την εισβολή της στην Ουκρανία αλλά μετά άλλαξε την ψήφο του σε αποχή. Εξήγησε την ψήφο αποχής αμφισβητώντας την πηγή που αναφέρεται στο έγγραφο. Την επόμενη ημέρα, ταξίδεψε στη Ρωσία.. Εξήγησε την θέση του για το Ρωσο-Ουκρανικό πρόβλημα παρομοιάζοντάς το με το Κυπριακό πρόβλημα, σε ένα βίντεο.

 Κόμμα Άμεσης Δημοκρατίας 
Στις 18 Οκτωβρίου 2025 παρουσίασε το κόμμα της Άμεσης Δημοκρατίας. To κόμμα υλοποιείται μέσω εφαρμογής στην οποία οι Κύπριοι πολίτες (με επίδειξη της αστυνομικής ταυτότητας) έχουν δικαίωμα να ψηφίσουν και να υποδείξουν στον Παναγιώτου τι θέλουν αυτός να ψηφίσει.

 Παραπομπές 

Κατηγορία:YouTubers
Κατηγορία:Ευρωβουλευτές της Κύπρου
Κατηγορία:Κύπριοι πολιτικοί